Mitmetel juhtudel on lisanditel ka täiendavaid väärtusi, näiteks leidub nende koostises  erinevaid vesilahustuvaid või lipiidlahustuvaid antioksüdante. Tihti kaasneb lisandite kasutamisega ka suurem leiva energeetiline väärtus, näiteks rasva­, õli­ ja suhkrurikaste lisandite korral. Taimsete rafineerimata lisandite arvelt suureneb leibadest saadavate kiudainete hulk ja mitmekesisus (vees mittelahustuvad ja vesilahustuvad kiudained). Veesisalduse seisukohalt soodustavad mitmed taimsed lisandid ka leibade niiskussisalduse säilimist, sest enne lisamist leotatakse neid vees. Põhjus on lihtne -  lisandid ei tohi leivast vett enda koostisse imada.